Toshkentda Vladimir Visotskiyga bag‘ishlangan xotira kechasi bo‘lib o‘tdi

23-iyul, payshanba kuni Toshkentda Rossiya fan va madaniyat markazi qoshidagi Anna Axmatova nomli klub-muzeyda Vladimir Visotskiy vafotiga 35 yil to‘lganligi munosabati bilan xotira kechasi o‘tkazildi. Unda shoir, aktyor va xonandaning she’rlari, qo‘shiqlari tinglandi, kinomanbalar tomosha qilindi.Bu haqda “RIA Novosti” xabar bermoqda.

“O‘zbekiston Visotskiy hayotida muhim ijodiy iz qoldirdi, — deya ta’kidlaydi klub-muzey rahbari Albina Markevich. — Uning 1979-yilda O‘zbekistonga oxirgi gastrol safarlari haqida hikoya qiluvchi ‘Visotskiy. Tirik bo‘lganim uchun minnatdorman’ filmi misolida ham buni payqash mushkul emas”.
Eslatib o‘tamiz, Vladimir Visotskiy 1980-yil 25-iyulda hayotdan ko‘z yumgan.